***Creatures of the Night*** er det tiende studioalbumet fra hard rock-bandet Kiss. Albumet ble utgitt i 1982 og er bandets siste på Casablanca Records.

Opptakten
---------

Bandets popularitet hadde falmet siden de disco-orienterte musikkalbumene *Dynasty* og *Unmasked* ble utgitt i henholdsvis 1979 og 1980. Mange fans hadde snudd ryggen til de nye retningene, og bandet svarte med å love å gi ut sin hardeste plate noensinne i 1981. Planen ble derimot endret drastisk før platen ble sluppet, og resultatet ble *Music from "The Elder"*, et konseptalbum som blant de fleste er regnet som gruppens desidert største feilskjær noensinne. Etter fiaskoen innså Kiss at de var nødt til å komme seg tilbake på hardrock-sporet de hadde vært på i sine glansdager, bare hardere for å skape en skikkelig kontrast i et forsøk over å dekke over de siste utgivelsene.

Utskifting av gitarist
----------------------

Et problem gruppen måtte takle under innspillingen var gitarist Ace Frehleys fravær. Frehley hadde stort sett gitt seg etter utgivelsen av den forrige platen grunnet original-trommeslager Peter Criss sitt fravær og dermed en ubalanse i det som hadde vært en demokratisk bandpolitikk. Nå styrte Gene Simmons og Paul Stanley alt, og Frehley var misfornøyd med eksperimenteringen og sluttet til slutt å bidra aktivt i tidlig 1982. Gitarinnspillingene ble foretatt av en rekke studio-gitarister, blant andre Vincent Cusano, senere kjent som Vinnie Vincent. Cusano viste stort talent som gitarist og låtskriver, noe som til slutt sikret ham plassen som Frehleys arvtaker. Frehley hadde imidlertid ikke forlatt gruppen offisielt da *Creatures of the Night* ble gitt ut, og etter Simmons og Stanleys ønske om å beholde et inntrykk av integritet, i tillegg til kontraktdetaljer, er Frehleys ansikt å se på albumomslaget. I tillegg var Frehley med i musikkvideoen til singelen *I Love it Loud* og deltok også på en kort promoteringsturne i Europa sent i 1982. Etter at Frehley sluttet ble Vincent Cusano, etter en lang auditionprosess, utpekt som erstatter. Han tok navnet Vinnie Vincent og fikk designet sitt eget kostyme, kalt «The Ankh Warrior».

Stil
----

Stilmessig er *Creatures of the Night* et av gruppens absolutt hardeste musikkalbum. Trommene og gitarene låter tyngre og hardere, og det er lett å høre at to av originalmedlemmene som var med å utgjøre originalbesetningens lydbilde, ikke lenger var tilstede. Platen er blitt omtalt av både band, presse og fans som et av de beste Kiss har gitt ut noensinne. Dette ble også trommeslager Eric Carrs virkelige introduksjon siden *Music from the Elder* stort sett ble oversett.

Mottakelse
----------

Til tross for anerkjennelse og gode mottakelser fra kritikere var albumet i begynnelsen nok en fiasko. Publikum brydde seg ikke lenger om effektene og stilen som opprinnelig hadde gjort bandet kjent. Albumet solgte først til Gullplate 9. mai 1994. Den følgende turneen var alt i alt en flopp i USA. Kiss spilte imidlertid noen konserter i Brasil sommeren 1983, der de først på dette tidspunktet var begynt å ta av. Resultatet var tre konserter med enormt oppmøte; opp mot 200 000 mennesker. Likevel ble dette ingen redning for Kiss, og de valgte før neste plate, *Lick It Up* å endelig ta av seg de berømte maskene, noe som gjør *Creatures of the Night* til gruppens siste utgivelse i den opprinnelige sminkeperioden.

Spor til konserter
------------------

Sangene «Creatures of the Night», «War Machine», «I Still Love You» og «I Love It Loud» ble ofte spilt fra utgivelsen til gjenforeningsturneen i 1996. Etter dette er det imidlertid kun den sistnevnte som spilles ofte på gruppens konserter.

Sporliste
---------

1. «Creatures of the Night» (Paul Stanley, Adam Mitchell) – 4:01
	* Vokal – Paul Stanley
2. «Saint and Sinner» (Gene Simmons, Mikel Japp) – 4:50
	* Vokal – Gene Simmons
3. «Keep Me Comin'» (Stanley, Mitchell) – 4:00
	* Vokal – Paul Stanley
4. «Rock and Roll Hell» (Simmons, Bryan Adams, Jim Vallance) – 4:08
	* Vokal – Gene Simmons
5. «Danger» (Stanley, Mitchell) – 3:55
	* Vokal – Paul Stanley
6. «I Love It Loud» (Simmons, Vinnie Vincent) – 4:12
	* Vokal – Gene Simmons
7. «I Still Love You» (Stanley, Vincent) – 6:06
	* Vokal – Paul Stanley
8. «Killer» (Simmons, Vincent) – 3:19
	* Vokal – Gene Simmons
9. «War Machine» (Simmons, Adams, Vallance) – 4:13
	* Vokal – Gene Simmons

Personell
---------

**Band**

* Gene Simmons – bass, vokal
* Paul Stanley – gitar, vokal
* Ace Frehley – gitar (kreditert, men deltar ikke)
* Eric Carr – slagverk, bass på «I Still Love You»

**Andre musikere**

* Vinnie Vincent – gitar på «Saint and Sinner», «Keep Me Comin'», «I Love It Loud», «Killer» og «War Machine», vokal
* Bob Kulick – gitar på «Danger»
* Robben Ford – gitar på «Rock and Roll Hell» og «I Still Love You»
* Adam Mitchell – gitar på «Creatures of the Night»
* Steve Farris – gitar på «Creatures of the Night»
* Jimmy Haslip – bass på «Danger»

Eksterne lenker
---------------

* (en) *Creatures of the Night* på Discogs Rediger på Wikidata

* (en) *Creatures of the Night* på MusicBrainz Rediger på Wikidata

| * v
* d
* r
Kiss |
| --- |
| Medlemmer | 

|  |  |
| --- | --- |
| Nåværende | Gene Simmons **·** Paul Stanley **·** Tommy Thayer **·** Eric Singer |
| Tidligere | Ace Frehley **·** Peter Criss **·** Eric Carr **·** Vinnie Vincent **·** Bruce Kulick **·** Mark St. John |

 |
| Studioalbum | *Kiss* **·** *Hotter Than Hell* **·** *Dressed to Kill* **·** *Destroyer* **·** *Rock and Roll Over* **·** *Love Gun* **·** *Gene Simmons* **·** *Ace Frehley* **·** *Peter Criss* **·** *Paul Stanley* **·** *Dynasty* **·** *Unmasked* **·** *Music from "The Elder"* **·** *Creatures of the Night* **·** *Lick It Up* **·** *Animalize* **·** *Asylum* **·** *Crazy Nights* **·** *Hot in the Shade* **·** *Revenge* **·** *Carnival of Souls: The Final Sessions* **·** *Psycho Circus* **·** *Sonic Boom* **·** *Monster* |
| Konsertalbum | *Alive!*  **·** *Alive II* **·** *Alive III*  **·** *Kiss Unplugged* **·** *Kiss Symphony: Alive IV* **·** *Kiss Alive! 1975-2000* |
| Samlealbum | *The Originals*  **·** *Double Platinum* **·** *Killers* **·** *Smashes, Thrashes & Hits*  **·** *You Wanted the Best, You Got the Best!!* **·** *Greatest Kiss* **·** *The Box Set* **·** *The Very Best of Kiss* **·** *The Best of Kiss* **·** *The Best of Kiss, Volume 2* **·** *Gold* **·** *Kiss Chronicles: 3 Classic Albums* **·** *The Best of Kiss, Volume 3* **·** *Kiss Alive! 1975-2000* **·** *Jigoku-Retsuden* |
| Relaterte artikler | Bob Ezrin **·** Vini Poncia **·** Eddie Kramer **·** Anton Fig **·** Bob Kulick **·** Desmond Child **·** Casablanca Records |

|  |  |
| --- | --- |
| Oppslagsverk/autoritetsdata | MusicBrainz
 |